શુક્રવારે, કોંગ્રેસના કદાવર નેતા એટલે શંકર સિંહ વાઘેલાનો જન્મદિવસ છે. જો કે તેમના જન્મદિવસ પહેલા જ રાજકિય અટકળો શરૂ થઇ ગઇ છે. આજે શંકરસિંહ વાઘેલા ધામધૂમથી તેમના જન્મદિવસની ઉજવણી ગાંધીનગર ખાતે કરવાના છે. અને બીજા શબ્દોમાં તેને એક રીતના શક્તિ પ્રદર્શન તરીકે પણ જોવામાં આવે છે. ઉલ્લેખનીય છે કે શંકર સિંહ વાઘેલા ગુજરાત વિધાનસભાના વિરોધ પક્ષના નેતા છે. પણ છેલ્લા થોડા સમયથી કોંગ્રેસ અને તેના કેટલાક નેતાઓ સાથે તેમની અણબન ચાલી રહી છે. ગુરુવારે ફરી એક વાર શંકર સિંહ દિલ્હી ખાતે કોંગ્રેસ ઉપાધ્યક્ષ રાહુલ ગાંધીને મળવા ગયા હતા. અને આજે જ્યાં એક બાજુ તેવી અટકળો ચાલી રહી છે કે બાપુ સંન્યાસ લઇ શકે છે કે પછી નવો ચીલો પાડી કંઇક મોટી કરવાની તાગમાં છે.